इसी तरह ‘आर्ट ऑफ लिविंग’ के संस्थापक श्रीश्री रविशंकर द्वारा 2003 में स्थापित श्री श्री आयुर्वेद ने भी आयुर्वेदिक दवाओं के विशाल क्षेत्र में पैठ बनाई है। इसके ऑनलाइन पोर्टल सत्व स्टोर से भी उत्पादों की बिक्री जारी है। अपने उत्पादों की बढ़ती मांगों को देखते हुए श्री श्री आयुर्वेद ने अब टेली शॉप और ई-कॉमर्स जैसे अत्याधुनिक तरीके अपनाने शुरू कर दिए हैं। इसके मुख्य विपणन अधिकारी ने कहा कि वे लोग पूरे देश में 2017 तक 2500 स्टोर खोलने जा रहे हैं।